بندرگاہوں، جہاز رانی اور آبی راستوں کی وزارت
برہمپتر بھارت بنگلہ دیش پروٹوکول راستے کے توسط سے گنگا سے مربوط ندی بن گئی ہے :
پٹنہ سے اناج لے کرمال بردار بحری جہاز پانڈو گودی میں پہنچا
این ڈبلیو 1اوراین ڈبلیو 2کے درمیان آئی ڈبلیو اے آئی کے ذریعہ معینہ آبی سفر، تاکہ آسام میں کارگونقل وحمل کے نئے عہدکاآغاز ہوسکے
آئی بی آرپی پرسراج گنج –دائی کھووا اورآشوگنج –ذکی گنج روٹ تیارکرنے کی غرض سے 305.84کروڑروپے کی سرمایہ کاری کی گئی
پہلی مرتبہ چارمال بردار بحری جہاز اناج اورٹی ایم ٹی بارلے کرسفرکررہے ہیں
بندرگاہوں ، جہازرانی اورآبی گزرگاہوں اورآیوش کے مرکزی وزیرجناب سربانندسونووال نے آج گوہاٹی میں پٹنہ سے بنگلہ دیش سے ہوکرپانڈوپہنچنے والے اناج کے واحد بحری سفر کےاختتام کاخیرمقدم کیا ۔ آسام کے وزیراعلیٰ ڈاکٹرہیمنتا بسوا سرمااورگوہاٹی سے لوک سبھا کے لئے رکن پارلیمنٹ کو ئن اوجھا اوراندرون ملک آبی گزرگاہوں کی اتھارٹی  کے چیئرمین سنجے بندوپادھیائے بھی اس موقع پر موجودتھے ۔ جہاں انھوں نے فوڈ کارپوریشن آف انڈیا  کے لئے کل 200میٹرک ٹن اناج کی باربرداری کرنے والے بحری جہاز ایم وی لال بہادرشاستری کا خیرمقدم کیا ،جب کہ اس جہاز نے پٹنے سے بنگلہ دیش کے راستے اپنا پہلا آزمائشی سفرمکمل کیاہے ۔ آئی ڈبلیو اے آئی –این ڈبلیو 1 اوراین ڈبلیو 2کے درمیان معینہ آبی سفرکا منصوبہ بنارہی ہے ، جس سے کہ آسام اورشمال مشرقی بھارت کے لئے اندرون ملک آبی ونقل وحمل کے ایک نئے عہد کاآغاز ہوگیاہے ۔
اس بحری جہاز نے قومی آبی گزرگاہ نمبر 1 پرپٹنہ سے اپنا سفر شروع کیا اور اس جہاز نے بھاگلپور ،منی ہاری، صاحب گنج ، تری بینی ، کولکاتہ ، ہلدیہ ،ہیم نگراورکھلنا، نارائن گنج ، سراج گنج ، چلماری ہوتے ہوئے بھارت –بنگلہ دیش پروٹوکول  راستے ، اورقومی گزرگاہ نمبر 2پرڈھبری اورجوگی گھوپا ہوتے ہوئے 2350کلومیٹرکا فاصلہ طے کیا۔ ممتاز شخصیات نے اس شاندار آغاز کا خیرمقدم کیا ، جس میں باربرادری کے نقل وحمل میں انقلابی تبدیلی لانے کی گنجائش ہے ۔اس کے علاوہ ایک اوربحری جہاز ایم وی رام پرسادبسمل نے دومعاون کشتیوں کلپنا چاولہ اور اے پی جے عبدالکلام نے 7فروری ، 2022کو ہلدیہ کے مقام سے اپنے بحری سفر کا آغاز کیاجو پانڈو کے لئے گامزن ہے ۔ یہ بحری جہاز 1800میٹرک ٹن ٹاٹا اسٹیل لے کر جارہاہے اوریہ پہلے ہے اوریہ ڈھبری کے مقام پربنگلہ دیش کی سرھدتک پک پہنچ چکاہے ۔ نمالی گڑھ بائیوریفائنری کا 252میٹرک ٹن سامان کی صلاحیت والا کثیر جہتی بحری جہاز اوڈی سی ہلدیہ سے آئی بی پی راستے کے توسط سے آئی ڈبلیو ٹی کے راستے ہوکر 15فروری کو سل گھاٹ پہنچ چکا ہے جب کہ 250میٹرک ٹن سامان کی صلاحیت والا ایک اوراوڈی سی بھی سل گھاٹ کے راستے پرگامزن ہے ۔
اس موقع پر اظہارخیال کرتے ہوئے آسام کے وزیراعلیٰ ہیمنتا بسوا سرمانے کہا :‘‘ بھارت –بنگلہ دیش پروٹوکول راستے  کے توسط سے بحری جہازوں کے ذریعہ مالی برادری کاآغاز ، شمال مشرق کے پورے خطے کے لئے اقتصادی خوشحالی کے ایک نئے عہد کی شروعات ہے ۔ میں پُراعتماد ہوں کہ ہمارے وزیراعظم جناب نریندرمودی کے ویژن اوربندرگاہوں ، جہازرانی اورآبی گزرگاہوں کے ہمارے مرکزی وزیر جناب سربا نند سونووال کی مہم جوئی کی بدولت اندرون ملک آبی آمدورفت میں اضافے اورترقی کی راہ ہموارہوگی ۔
اس تاریخی موقع پراظہارخیال کرتے ہوئے مرکزی وزیرجناب سربانند سونووال نے کہاکہ ‘‘آج اس اہم موقع پر آسام میں اندرون ملک آبی آمدورفت کے ایک نئے دورکا آغا ز ہورہاہے اور اس سے کاروباری برادری کو ایک قابل عمل ، اقتصادی اورماحولیاتی لحاظ سے سازگارمتبادل ذریعہ فراہم ہوگا۔ بحری باربرداری کی خوش اسلولی اوربلارکاوٹ آمدورفت ، آسام کے لوگوں کی تشنہ خواہشات اورامنگوں کو حقیقی کی شکل دینے کاایک سفرہے ۔وزیراعظم کی بصیرت افروز قیادت میں شمال مشرقی خطہ ، آستا لکشمی کی قدروقیمت ظاہرکرنے کے لئے تیارہے ۔ ہمیں بھروسہ ہے کہ آبی گزرگاہوں کے ذریعہ مال برداری کی بدولت ، بھارت کے شمال مشرق کے ایک ترقی کے انجن کے طورپر ابھرنے میں ایک اہم کردار اداہوگا۔
پی ایم گتی شکتی کے تحت ، بنگلہ دیش ہوکر تاریخی تجارتی راستوں کے احیاء سے متعلق مسلسل کوششوں میں اضافہ ہواہے ۔ جس میں شمال مشرق کو بتدریج ایک کنکٹی وٹی کے مرکز میں تبدیل کرنے کی بات کہی گئی ہے ۔ پی ایم گتی شکتی کے تحت مربوط ترقی کے لئے ایک منصوبے کی گنجائش ہے تاکہ برہمپتر دریا پرمال برداری کی بلارکاوٹ نقل وحمل میں اضافہ کیاجاسکے ۔
آئی ڈبلیو اے آئی ان راستوں پرایک باضاطہ متعینہ سروس کا آغا ز کرنے کا بھی منصوبہ تیارکررہاہے ۔ بھارت اور بنگلہ دیش کے درمیان اندرونی آبی گزرگاہ اورتجارت  کے بارے میں پروٹوکول اس وقت سب سے زیادہ فائدہ مندثابت ہوگا جب ہم خطے میں مال برداری کی تجارت سے متعلق قدروقیمت کو بندشوں سے آزاد کرکےاس کا انکشاف کریں گے۔وزیراعظم کی ‘‘مشرق نواز’’ پالیسی کے عین مطابق ، بندرگاہوں ، جہازرانی اورآبی گزرگاہوں کی وزارت  نے قومی آبی گزرگاہ نمبر ، بھارت –بنگلہ دیش پروٹوکول راستے اوربھارت کی اندرون ملک آبی گزرگاہوں کی اتھارٹی  کے توسط سے قومی آبی گزرگاہ نمبر 2پربنیادی ڈھانچہ کی ترقی کے بہت سے پروجیکٹ شروع کئے ہیں ۔ ان اقدامات کی بدولت آبی گزرگاہوں کے ذریعہ شمال مشرقی خطے  کے ساتھ روابط اور کنکٹی وٹی بہترہوجائے گی۔ حکومت نے 2000ٹن تک کی صلاحیت والے بحری جہازوں کی محفوظ اوردیرپا نقل وحمل کی غرض سے تقریبا 4600کروڑروپے کی سرمایہ کاری کے ساتھ ، جرأت مندانہ ، ‘‘ل مارگ وکاس پروجیکٹ ’’  پرکام کا آغاز کیاہے ۔
اس تاریخی قدم سے شمال مشرقی بھارت کی سبھی ریاستوں کی ترقی کے ایک نئے عہد کا آغاز ہوگا۔
اس میٹنگ میں آئی ڈبلیو اے آئی کے چیئرمین جناب سنجے بندوپادھیائے کے ساتھ ساتے شیاما پرساد مکرجی پورٹ کے چیئرمین ونیت کمار اور بندرگاہوں ، جہازرانی اورآبی گزرگاہوں کی وزارت کے اعلیٰ عہدیداروں نے بھی شرکت کی ۔